Diari Oficial de la Generalitat Valenciana


Sumari del DOGV 5649, del 28-11-2007 (2007/14137)

Notificació del laude emés per la Junta Arbitral de Transports de València a l'empresa Casas Dyfo, SL, expedient número V-83/2007.
----------------------------------------------------------------------------------------------------------------------------------

### Dades del document

Número de DOGV
:   5649

Data del DOGV
:   28-11-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/14507


Data del document
:   20-10-2007

Organisme emissor
:   Conselleria d'Infraestructures i Transport

Tipus de document
:   Edicte

Notificació del laude emés per la Junta Arbitral de Transports de València a l'empresa Casas Dyfo, SL, expedient número V-83/2007. [2007/14037]  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Casas Dyfo, SL, que s'ha dictat laude en l'expedient referenciat i com no és possible la seua notificació per desconegut, parador ignorat o absència, es fa a través d'esta publicació, als efectes legals oportuns. El contingut íntegre del laude és el que es ressenya a continuació:  
«Tribunal. President: Sr. Ramón Escrig Moreno. Vocals: Sra. Aurora Costa Vicente, que justifica la seua absència. Sra. Palmira Martínez Ferri, que justifica la seua absència. secretària-vocal: Sra. Amparo Peris Catalá. Parts. Reclamant: Arta Buru, SL, representada pel Sr. Francisco Ortiz Gutiérrez Torres. Reclamat: Casas Dyfo, SL, que no compareix a l'acte de vista. Citació a través de la Policia Local de València i tauler d'edictes de l'Ajuntament.  
València, 7 de novembre de 2007 a les 12.05 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-83/07 i es procedix a la realització de la vista oral respecte de la reclamació següent: impagament de ports. Depòsit de mercaderia. Inassistència del reclamat. Notificació i citació per publicació en el tauler de l'Ajuntament.  
Iniciada la vista oral pel president es procedix a comprovar la identitat de la part compareixent i la qualitat amb què intervé. Es dóna compte que davant de la reiterada impossibilitat de citació i notificació realitzada a través de Correus es va procedir a la notificació a través de la Policia Local de València, gestió que igualment va resultar infructuosa, i passa a ser exposada la notificació de la demanda i citació a la vista en el tauler d'anuncis de l'expressat Ajuntament des del 17.10.07 fins al dia 30.10.07, per ser este l'últim domicili conegut.  
A continuació es concedix la paraula a la reclamant que s'afirma i ratifica en la seua demanda i es remet a les proves i documents aportats i que deixa basada en els antecedents de fet següents:  
1. Com a conseqüència de les relacions comercials existents entre les parts la reclamant va realitzar, per compte de la reclamada, diversos transports entre València i Montserrat els dies 8 i 9 de maig de 2007, dóna lloc a la factura núm. 42/07, de 10.05.07, per un import de 5.104,00 euros. Estos transports van ser realitzats per dos camions, i intervenen a més, donades les característiques de la càrrega, dos vehicles pilots.  
En existir un deute pendent, que posteriorment va donar lloc a l'exp. V-84/07, es va acordar amb la reclamada que el pagament d'este transport s'efectuaria al comptat en el moment de descarregar la mercaderia. Personat el portador en destí i abans d'efectuar la descàrrega va sol·licitar el cobrament d'este transport tal com s'havia contractat. Ja que existix negativa al pagament, es va posar en antecedents a la receptora que la mercaderia es depositaria davant de la Junta Arbitral si no es liquidava la factura en el termini de vint-i-quatre hores. Transcorregut el termini concedit sense obtindre resposta ni pagament dels ports es va procedir a formalitzar el depòsit, no sense abans requerir la presència del notari de Villanueva de Castellón (València), Sr. Jesús Florencio Sanz Larrosa perquè alçara acta del lloc en què es trobaven els vehicles i el material que transportaven. Esta documentació consta en l'expedient.  
De la paralització ocasionada se li van reclamar a la demandada els imports i que posteriorment es van formalitzar en la factura núm. 44/07, per un import de 882,53 euros, que s'han sumar al preu del transport ja assenyalat.  
Seguint el tràmit corresponent i perquè la mercaderia poguera ser considerada com entregada es va sol·licitar a la Junta Arbitral de Transports de València per mitjà d'escrit, de 10 de maig de 2007, que es constituïra el corresponent depòsit de mercaderia. No tenint la Junta Arbitral magatzems de depòsit es va designar a esta part demandant perquè fera el depòsit en els seus magatzems d'Elx (Alacant).   
Acaba sol·licitant que previ el reconeixement del seu dret es condemne la reclamada al pagament dels ports realitzats més les despeses ocasionades per la paralització dels vehicles que ascendixen a l'import total de 5.986,53 euros, més els interessos meritats.  
S'apliquen els fonaments jurídics següents:  
1. La competència territorial de la Junta, de la qual no s'al·lega res, ve determinada en els articles 6 i 7.2 del Reglament de la LOTT (Reial Decret 1211/90).   
2. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol d'Ordenació dels Transports Terrestres que diu: "es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat." No consta en l'expedient que s'haja fet cap manifestació en el sentit preceptuat.   
3. Donades les absències de les vocals representants tant de les empreses de transport com de les empreses carregadores, que van excusar la seua assistència, este laude es dicta de conformitat amb la previsió continguda en l'apartat 7 de l'article 9 del ja mencionat Reial Decret 1211/1990, de 28 de setembre, que va aprovar el reglament de desenvolupament de la Llei d'Ordenació dels Transports Terrestres, que literalment disposa que «la inassistència de qualsevol dels membres de la Junta, a excepció del president, no impedirà que es dicte el laude».  
4. Comprovats els aspectes manifestats per la reclamant per mitjà de la prova documental acompanyada a la demanda i no existint manifestació en contra de la demandada han d'estimar-se els fets i les quantitats reclamades.  
Són fets provats que la reclamant va procedir en tot moment segons ha quedat relatat, i no consta que en cap moment la reclamant haja fet manifestació en contra ni s'haja oposat al depòsit efectuat.   
Atés que la mercaderia transportada es troba depositada en els magatzems de la reclamant i que el depòsit va ser constituït d'acord amb el que preveu l'Orde de 30 de març de 2001, del Ministeri de Foment, per la qual s'establixen normes per a la realització per les Juntes Arbitrals del Transport de funcions de depòsit i alienació de mercaderies, procedirà l'alienació d'estes per mitjà de subhasta.  
Com vulga que el crèdit de la reclamant pot constituir-se com a preferent dins de l'orde establit en l'article 15 de l'expressada orde, si és el cas, realitzada la liquidació i d'haver quedat romanent suficient per a això, es podrà procedir a liquidar l'import d'esta reclamació.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Arta Buru, SL, representada pel Sr. Francisco Ortiz Gutiérrez contra Casas Dyfo, SL, ja que dels fets relatats, documents probatoris i declaracions efectuades s'establix, que s'han realitzat els transports en les condicions contractuals convingudes i han de ser abonats els imports.   
Per tot això Casas Dyfo, SL, haurà d'abonar a Arta Buru, SL, la quantitat de cinc mil nou-cents huitanta-sis euros amb cinquanta-tres cèntims (5.986,53 €), més els interessos legals meritats des de la data de presentació d'esta demanda fins a la seua execució.   
Este laude serà executiu si no es complix, en el termini de vint dies comptadors a partir de l'endemà de la recepció d'este.   
Contra esta resolució, únicament es pot interposar acció d'anul·lació davant de l'Audiència Provincial de València, que haurà de presentar-se en els dos mesos següents al de la notificació del laude per les causes específiques previstes en la Llei 60/2003, de 23 de desembre, d'Arbitratge i d'acord amb el procediment previst en la mencionada llei, o d'aclariment davant de la Junta Arbitral de Transports de València, en els deu dies següents al de la notificació d'este.  
Contra el laude arbitral ferm només es pot interposar recurs de revisió, de conformitat amb el que establix la legislació processal per a les sentències processals fermes.»  
Estos terminis de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
València, 20 de novembre de 2007.- El president de la Junta Arbitral de Transports de València: Ramón Escrig Moreno.